**Műszaki mellékelt tartalma FANY szoftverfejlesztéshez**

**A feladat leírása**

Az EFOP-1.3.3-2016-00001 projekt célja - építve az előzmény projektek tapasztalataira és eredményeire - a jogerősen kiszabott szabadságvesztés büntetést töltő elítéltek, az előzetes letartóztatás alatt álló személyek társadalmi és munkaerőpiaci reintegrációjának erősítése és az elkövetők bűnismétlési kockázatának csökkentése érdekében reintegrációs program megvalósítása, amely egyrészt fókuszál a célcsoport fejlesztésére (személyiség- és kompetenciafejlesztő, valamint képzési és utógondozási programokon keresztül), a célcsoporttal dolgozó szakemberek felkészítésére, másrészt a hozzátartozók bevonásán keresztül, a modell befogadására alkalmas környezet megteremtését célozza.

**A szoftverfejlesztés célja**

A FANY rendszerben elérhető fogvatartotti alapadatok, illetve az EFOP-1.3.3 projekt tevékenységi körében, valamint a Közép-Magyarország régióban megvalósuló „Fogvatartotti reintegrációs program” végrehajtása során a FANY rendszerben rögzített kérelmek (EFOP-tájékoztatás, EFOP-bevonás, EFOP- kompetencia-fejlesztő fogl., EFOP- szakmaképzés; KMR – tájékoztatás, KMR – bevonás, KMR- kompetencia-fejlesztő fogl., KMR- szakmaképzés), és a foglalkoztatási modulban rögzítettek, továbbá a rögzített egyéni/csoportos foglalkozások (EFOP 1.3.3, KMR) migrálásával egy új modul kifejlesztésére van szükség az EFOP projekt keretében a fogvatartottakkal, a szabadultakkal és a hozzátartozókkal végzett tevékenységek rögzítése érdekében.

A fejlesztés során cél, hogy elérhetővé váljanak a projekt keretében fejlesztési folyamatban részesült fogvatartottakról a már nyilvántartott személyes, illetve fogvatartásra vonatkozó adatok, valamint a projekt során nyújtott szolgáltatások. A rögzített adatok statisztikai lekérdezhetőségét is biztosítani kívánjuk, különös tekintettel a projekt során megvalósítani kívánt indikátorokra.

A rendszernek alkalmasnak kell lennie az előállított dokumentumok és lekérdezések szerkeszthetőségére és nyomtatására, így különösen kompatibilisnek kell lennie MS Office programokkal, valamint alkalmasnak kell lennie meglévő Excel táblázatok beemelésére.

**A folyamat szereplői** azok a természetes, vagy jogi személyek, akik bármely módon kapcsolódnak a folyamathoz:

* Fogvatartottak / Szabadultak (~5000 fő)
* Hozzátartozók / kapcsolattartók (~ 1100 fő)
* Tanácsadók (~ 102 fő)
* Bv. intézeti szakmai vezetők (~ 31 + 9 fő)
* Központi szakmai megvalósítók (~ 13 fő)
* Külsős szakképzők
* Statisztikai megtekintők
* Belügyminisztérium
* Emberi Erőforrás Minisztériuma

Ezek során cél, hogy a tájékoztatási adatoktól kezdve a fogvatartottak/szabadultak/hozzátartozók bevonásán, szolgáltatások nyújtásán át, az egész folyamat lekövethető legyen a fejlesztett modulban egészen a programból való kilépés időpontjáig. Az egyéni fejlesztési terv rögzítése a FANY rendszerben is meg kell történjen, majd ezt követően az egyéni szükségletek felmérése, a későbbi szolgáltatások nyújtása is itt kell rögzüljön, annak érdekében, hogy a bv. szervezet reintegrációs tevékenységeinek figyelembe vételével tudjanak megvalósulni a fogvatartotti szolgáltatások, a tanácsadók részére elérhetőek legyenek a gondozási folyamatban rögzített egyéb adatok is. A FANY rendszer fejlesztése során további cél, hogy az új modul statisztikai adatokat nyerjen ki a Kockázatelemzési és Kezelési Rendszer meglévő informatikai moduljaiból.

**A követelmények részletesebb megadása**

**Adattartalom**

Fogvatartottak esetében meglévő adatok

* személyes adatok (név, születési név, születési hely, idő, anyja neve, állampolgársága, TAJ szám, - amennyiben a FANY rendszerben nem került rögzítésre valamelyik adat, abban az esetben a tanácsadóknak kötelező kitöltenie, ha a dokumentum nem áll rendelkezésre, akkor fel kell tüntetnie, hogy a dokumentum beszerzése folyamatban, majd beérkezését követően kerül rögzítésre az adat - )
* iskolai végzettség, szakképzettség (általános iskola, középiskola, érettségi, főiskola, egyetem, szakma megnevezése)
* egészségügyi állapot (egészséges, kezelt beteg, fertőző beteg, gondozott beteg, krónikus beteg, fogyatékos, diétára szorul)
* családi állapot (Bv. házasságkötés; együtt él, de nem házas; elvált; házas; ismeretlen; nőtlen vagy hajadon; özvegy; - amennyiben a FANY rendszerben nem került rögzítésre, a tanácsadónak kötelező kitöltenie)
* munkavégzéssel kapcsolatos adatok (munkavégző képesség, polgári foglalkozás, nem dolgozás oka, munkatapasztalatok felsorolása)
* kapcsolattartók (felsorolva, hány fő, kapcsolattartó típusa – anya, apa, családtag, rokon, barát stb. -, módja – csomag, látogatás -, kapcsolattartás gyakorisága – heti, havi -)
* lakhatás (lakóhely és/vagy tartózkodási hely – ország, irányítószám, település, házszám –)
* várható szabadulási idő, szabadulás pontos ideje

Fogvatartottak esetében új adatok

* adatvédelmi/adatkezelési nyilatkozat (nyomtatható, mert alá kell írni)
* ESZA kérdőív (nyomtatható, mert alá kell írni)
* Egyéni Fejlesztési Terv
* ügyfélkód  **XXXXX (intézet XX, fogvatartott XXX)**
* helyszín (adatfelvétel helyszíne)
* dátum (adatfelvétel dátuma)
* kapcsolattartók (kapcsolattartás típusa kiegészítés – telefon, levél –)
* szabadulás utáni lakóhely (ország, irányítószám, település, utca, házszám – nyomtatható, mert alá kell írni - ):
  + kapcsolatfelvételhez hozzájárul: személyesen, levélben (Kérem aláhúzni!)
  + szabadulás utáni tartózkodási cím (ország, irányítószám, település, házszám)
  + kapcsolatfelvételhez hozzájárul: személyesen, levélben (Kérem aláhúzni!)
  + telefonszám
  + email cím
  + egyéb
* szabadulás után illetékes szakember neve, telefonszáma, e-mail címe
* esetleírás (a kliens jelenlegi szükségleteinek rögzítése)
* esetkövető feljegyzés (helyszín, rögzítés dátuma, szakember neve, EFT-ben jelölt szolgáltatás neve, szolgáltatás formája – egyéni/csoportos -, szolgáltatás dátuma, időpontja, eset leírása) – nyomtatható verzió
* reintegrációs előzmények
  + részt vett-eTÁMOP 5.6.2. és/vagy TÁMOP 5.6.3 pályázati konstrukció valamelyikében,(meglévő excel táblázat adatainak intergrálása a FANY rendszerbe)
  + TÁMOP 5.6.1. pályázatban részt vett-e önbevallás alapján

– részt vettem

- nem vettem részt

Amennyiben részt vettem fent nevezett pályázati konstrukcióban nyilatkozom, hogy az alábbi szolgáltatásokban részesültem

– Egyéni foglalkozás a. igen b. nem

– Csoportos foglalkozás a. igen b. nem

– Készségfejlesztő tréning a. igen b. nem

– Szakképzés a. igen b. nem

* + egyéb reintegrációs programok, szolgáltatások, melyeken a büntetés-végrehajtási intézetekben részt vett – munkáltatás, oktatás, foglalkozások - (a FANY rendszer meglévő moduljaiból átemelni - oktatáson, reintegrációs programokon, tréningeken részvétel; foglalkozások, egyéni vagy csoportos; munkáltatás – IMEI esetében: terápiás foglalkoztatás, szocioterápiás foglalkozások )
* szolgáltatási terv (mit vállal az ügyfél és mit vállal a szakember)
* szolgáltatás ütemezés (mely időszakban javasolt az adott szolgáltatás – szabadulást megelőző fél évben, szabadulást megelőző 1 évben, szabadulást megelőző 5 évben, szabadulás utáni hónapban, szabadulás utáni 1 évben, ütemezés az első fél évre – )
* szolgáltatási terv szöveges összefoglalása
* EFT felülvizsgálata
* felülvizsgálat oka (féléves felülvizsgálat, kompetencia-fejlesztő foglalkozás, képzés, ügyfél szükségleteinek változása, egyéb)
* szolgáltatási terv felülvizsgálata, ütemezése

szolgáltatási tevékenység összefoglalása (EFT felülvizsgálata során)

A projekt keretében az alábbi egyéni és/vagy csoportos szolgáltatásokba vonhatók be a fogvatartottak, melyek rögzítése szintén szükséges az Egyéni Fejlesztési Terv alapján:

1. Motivációs beszélgetés

**Munkaerő-piaci szolgáltatások**

1. Munkaerőpiaci és foglalkozási információk nyújtása
2. Pályaválasztási tanácsadás
3. Pályamódosítási tanácsadás
4. Álláskeresési tanácsadás
5. Munkahelyi szocializáció
6. Kulcsképességek fejlesztése
7. Álláskeresési technikák oktatása

**Társadalmi reintegrációt elősegítő szolgáltatások**

1. Szociális ügyintézés
2. Segítő beszélgetés
3. Resztoratív technikák
4. Resztoratív érzékenyítő csoport
5. Családi kapcsolatok helyreállítása
6. Önkéntes és/vagy sorstárs segítő szervezése
7. Hozzátartozói csoportban részvétel

**Módszer specifikus resztoratív technikák**

1. Előkészítés
2. Csoportfoglalkozás
3. Békítő kör
4. Utánkövetés

**Kompetenciafejlesztő foglalkozás**

Önismeret

Kommunikáció

Agresszió- és konfliktuskezelés

Életvezetés

**Képzés**

Képzés megnevezése

**Egyéb**

Önsegítő csoportban részvétel (szabadulás után)

Csoportos pszichoedukáció (IMEI esetében)

Hozzátartozók esetében új adatok

* ügyfélkód (xx-xxx-xxx) (intézet – fogvatartott – fogvatartott/hozzátartozó)
* helyszín (adatfelvétel helyszíne)
* dátum (adatfelvétel dátuma)
* szakember neve (tanácsadó neve)
* személyes adatok (név, születési név, születési hely, idő, anyja neve,TAJ szám, személyi igazolványszám, állampolgárság)
* iskolai végzettség, szakképzettség
* foglalkozása (dolgozó esetén)
* nem dolgozás oka
* munkavégző képessége saját megítélése alapján
* munkatapasztalatok felsorolása
* családi állapot
* hozzátartozóval történő kapcsolattartás
* hozzátartozó fogvatartási helye
* hozzátartozó szabadulásának várható időpontja
* kapcsolattarás módja, gyakorisága
* lakhatás (lakóhely, tartózkodási hely)
* segítő szervezetekkel történő együttműködés
* esetleírás (ügyfél jelenlegi szükségleteinek rögzítése)
* szolgáltatási terv (mit vállal az ügyfél és mit vállal a szakember)
* szolgáltatás ütemezés (mely időszakban javasolt az adott szolgáltatás)
* szolgáltatási terv szöveges összefoglalása
* ügyfél elérhetőség (lakóhely/tartózkodási hely) és hozzájárulási nyilatkozat a kapcsolattartási formához."
* EFT
* EFT felülvizsgálata
* EFT felülvizsgálatának oka (féléves felülvizsgálat, ügyfél szükségleteinek változása, egyéb)
* szolgáltatási terv felülvizsgálata, ütemezése
* szolgáltatási tevékenység összefoglalása (felülvizsgálat során)
* szolgáltatási terv szöveges összefoglalása (felülvizsgálat során)

A korábbiakban felsorolt szolgáltatások megjelenítése, rögzítése szükséges a hozzátartozók esetében is, kivéve a motivációs beszélgetés, resztoratív technikák, resztoratív érzékenyítő csoport, önsegítő csoportban részvétel, előkészítés, csoportfoglalkozás, békítő kör, utánkövetés, kompetenciafejlesztő foglalkozás, képzés. Kiegészítve a hozzátartozói csoportban részvétellel.

Az Egyéni Fejlesztési Terv felülvizsgálata minimum félévente, valamint a kompetencia-fejlesztő foglalkozás és a szakmaképzés előtt is szükséges a mellékelt Egyéni Fejlesztési Terv felülvizsgálata dokumentum alapján, mind a fogvatartottak, mind a hozzátartozók körében, melynek rögzítése szintén szükséges a FANY rendszerben.

Az adatok rendszerbe kerülését a tanácsadó végzi.

A működés során a következő adatokat kell tárolni:

* Tájékoztatással kapcsolatos adatok, ESZA kérdőív, adatvédelmi/adatkezelési nyilatkozat, Egyéni Fejlesztési Tervek (fogvatartotti, hozzátartozói) és azok felülvizsgálata, esetkövető feljegyzés, BFB döntések, jelenléti ívek, átszállítási adatok, szabadulási adatok, projektből kilépés adatai, igényelt szolgáltatások és azok megvalósulásának folyamata, esetkövető feljegyzés.

**Funkcionális követelmények**

Funkciók:

A projekt megvalósítása során a fő folyamatokban ( tájékoztatás, bevonás, utógondozás, ügyfél dokumentumok lezárása) és szolgáltatásokban elért, keletkezett adatokat rögzítése, visszakereshetősége, statisztikai összegzése. Az átszállítások, felülvizsgálati dokumentumok és egyéb változások nyomon követhetősége.

* Egyéni vagy csoportos tájékoztatási funkció
* Befogadási és Fogvatartási Bizottság (BFB) döntés funkció
* ESZA kérdőív funkciók (dátumot rögzíteni)
* Adatvédelmi nyilatkozat(ok) funkció
* Egyéni Fejlesztési Terv funkció
* Ügyfélkód generálás funkció
* Bevonási funkció (projektindikátor)
* Szakképzésre történő (elő) jelentkezés funkció
* Szakképzés pótóra nyomon követő funkció
* Szolgáltatások nyomon követése funkció
* Csoportfoglalkozás (elő) jelentkezés funkció
* Eredmények rögzítése funkció
* Átszállítás funkció
* Esetátadás funkció (átszállítást és más területre szabadulást rögzítse)
* Utógondozás funkció
* Ügyfél dokumentumok lezárása funkció

Jogosultsági követelmény:

* Adatrögzítői jogosultsága rendelkezők köre: a tanácsadók, bv. intézeti szakmai vezetők, központi szakmai megvalósítók.
* Adatfelhasználóként jelennek meg: Belügyminisztérium,

Riportálási elvárások:

A rendszerben rögzített adatok alapján a Büntetés-végrehajtás Országos Parancsnokságának, mint konzorciumi partnernek és a Belügyminisztériumnak, mint projektgazdának szükségük van a projektmegvalósítás alátámasztása érdekében különféle statisztikára, kimutatásokra. További célja a tanácsadók kitűzött indikátor számainak ellenőrzése (minimum egy szolgáltatás nyújtása). A kimutatások intranetes, rugalmas statisztikai, webes felületen keresztül, megfelelő jogosultsággal legyenek elérhetők.

Tevékenység monitorozás funkció: Célja a rendszer keretein belül megvalósult indikátorszámok kimutatása.

Indikátorok (kategóriák):

1. Fogvatartottak részesülése humán szolgáltatásban
2. A projektbe bevont azon személyek száma, akik a számukra előírt kompetencia-fejlesztő csoportfoglalkozások óraszámainak legalább 80%-án jelen vannak valamennyi terület vonatkozásában külön-külön
3. Szakképzettség megszerzése a projekt keretében
4. Fogvatartotti hozzátartozók részesülése a humán szolgáltatásokban. (intézeti bontásban intézetenként/képzésenként megvalósult képzések száma, fogvatartottanként elvégzett képzések, megvalósult szolgáltatások száma (intézetenként és tanácsadónként, kivétel a csoportos foglalkozás, amit a csoportfoglalkozás vezetője rögzít minden esetben), projektbe bevont fogvatartottak/hozzátartozók, projekt során szabadult ügyfelek, meghiúsult szolgáltatások száma és oka.

Rugalmas kimutatások funkció: Bármely a rendszerben tárolt adat dinamikusan összekombinálható, hogy a megfelelő kimutatás rugalmasan lekérdezhető legyen.

**Folyamati követelmények**

A projekt megvalósítása során a fő folyamatok:

1. Tájékoztatás

A tájékoztatón való részvételi szándékát kérelmi lapon jelzi a fogvatartott a reintegrációs tiszt felé, mely funkció már elérhető a FANY rendszerben. A fogvatartotton keresztül érjük el a kapcsolattartókat, akik tájékoztatását szintén szükséges a FANY rendszerben rögzíteni.

A tájékoztatáson a projekt által nyújtott szolgáltatások bemutatása, a felmerülő kérdések megválaszolása történik. A tájékoztatás dokumentálása funkcióban, a tanácsadó rögzíti a programban a tájékoztatás körülményeit. Ilyen adatok például, hogy mikor és hol történt a tájékoztatás, hány fő került tájékoztatásra, milyen formában (egyéni, csoportos).

1. Bevonás

A bevonás első lépése a fogvatartottak körében a Befogadási és Fogvatartási Bizottság (BFB) döntésének rögzítése. (engedélyezés, elutasítás, várólistára helyezés rögzítése a FANY-ban)

ESZA kérdőív dokumentum felvétele a fogvatartott esetén.

Második lépés az Adatvédelmi Nyilatkozat (igen/nem, időpontja) rögzítése a fogvatartottak részére. A hozzátartozók bevonása ezzel a lépéssel kezdődik a tájékoztatás után.

Következő lépés az Egyéni Fejlesztési Terv felvétele (Az egyéni fejlesztési tervben meghatározott adatok egy része a FANY adatbázisban már megtalálható értékek, melyek leválogatása, átemelése szükséges. A fejlesztési terv egyéb alap adatait az alkalmazásban megadhatja a tanácsadó, mely rögzítésre kerül. Ezek az adattartalom pontban meghatározott új adatok.) Itt szükséges rögzíteni a lehetséges szolgáltatások körét.

4. Szolgáltatás nyomon követése

Jelentkezés funkció:

A tanácsadó a funkció segítségével rögzíti a fogvatartott, vagy a hozzátartozó egy adott esemény iránti érdeklődését, ami az intézetben indítható, gyakorlatilag várólistára helyezi.

Szolgáltatási folyamat rögzítése funkció:

Az esetkövető feljegyzés vezetése az egyéni, illetve a csoportfoglalkozásoknál, a kompetencia fejlesztő foglalkozások esetében a csoport típusa, hiányzás mértéke, teljesített csoporttípusok száma, típusai. Képzés esetében foglalkozás-egészségügyi vizsgálat dátuma, eredménye tanulás módszertani foglalkozás időpontja, képzés típusa, hiányzás mértéke, a vizsgára bocsájtás feltételeit teljesítette, jogosult-e ösztöndíjra. Eredmények rögzítése funkció (Ezen a felületen a tanácsadó az egyes szolgáltatások kimenetelét hivatott rögzíteni. Ilyen adatok lehetnek a tényleges befejezés ténye vagy korábbi megszakítás oka, a befejezés időpontja, eredménye, további megjegyzés, stb.)

Ebben a funkcióban szükséges rögzíteni az indikátor és a szakmai elvárások teljesítését egyénenként.

Szakképzés pótóra nyomon követő funkció:

Pótóra megrendeléshez a kritikus hiányzást elérők összesítése, elméleti, gyakorlati óráról történő hiányzások összesítése. Minden szakképzéssel kapcsolatos szűrésnél alapfeltétel, hogy tudja kezelni a Konvergencia, KMR régiókat olyan módon, hogy a konvergenciába bevont, KMR-ben képződő személyekről is legyen adatunk. Mert az indikátornál a bevonás helye számít, nem a képzés helyszíne.

Utógondozás funkció:

A korábbiakban felsorolt munkaerő-piaci és a társadalmi reintegrációt elősegítő szolgáltatások a szabadulás után 1 éven keresztül elérhetőek az ügyfelek részére, rögzítése szintén szükséges a FANY rendszerben (időpont, igényelt szolgáltatás típusa, ideje, helye, tartalma)

A FANY-ban rögzített adatoknak és a szolgáltatási folyamatnak országos szinten elérhetőnek kell lennie a tanácsadók között, az esetleges átszállítások illetve szabadulások miatt. Az előbbiekben felsorolt folyamat egyaránt érvényes a fogvatartottakra és hozzátartozóikra is.

5. Ügyfél dokumentumok lezárása

A kilépéshez kapcsolódó ESZA kérdőív dokumentálása (dátum). Legyen feltüntetve a zárás helye, időpontja, szabadult/fogvatartott/hozzátartozó, programból kilépés oka. (önként, BFB döntése, projekt lezárása, szolgáltatási idő lejárta).

Programba való újra belépés funkció:

A modulnak lehetőséget kell biztosítania az ügyfél újbóli programba történő bevonásának rögzítésére is.

**Felületi, design követelmények**

A FANY rendszernek való megfelelés, illetve a projektben használt arculati kézikönyvnek megfelelő design követelmények.

Tartalmát tekintve:

* a funkcionális és folyamati követelményekben meghatározottak
* a fogvatartottak és hozzátartozók külön felületen, melyek összekapcsolhatóak
* a projekt folyamatának nyomon követhetősége
* Országos szinten kezelni szükséges, hogy a program keretében milyen típusú szakképzések érhetőek el a keretszerződések alapján. Ezután megjelölésre kerül, hogy ezekből a lehetőségekből mely intézet, mely típusú szakképzéseket fogja a részt vevő személyek részére biztosítani.
* Országos szinten kezelni szükséges, hogy a program keretében milyen típusú humán szolgáltatások érhetőek el a tanácsadók által.
* A FANY rendszerben azokon a felületeken, ahol fogvatartott átszállításával kapcsolatos funkció van, el kell helyezni egy figyelmeztető szöveget, miszerint a fogvatartott bevonásra került-e EFOP-os projektbe. Oka, hogy ha már egy helyen elkezdett egy szakképzést például, akkor minimalizáljuk annak lehetőségét, hogy egy olyan helyre szállítsák véletlenül, ahol a szakképzés nem elérhető az eredeti formájában.

**Technológiai követelmények**

A FANY rendszer fejlesztésének való megfelelés.

**Teljesítmény követelmények**

Elvárt válaszidők: A meglévő rendszerkövetelményeknek megfelelően.

Felhasználók száma: tanácsadók (~ 100 fő), bv. intézeti szakmai vezetők (~ 31 + 9 fő), központi szakmai megvalósítók (~ 13 fő), Összes felhasználó száma kb. 150-200 fő.

Kezelendő adatmennyiség: minimálisan a projekt tervezett fogvatartotti bevonása 4000 fő, hozzátartozói bevonása 1000 fő, illetve a fentebb említett hozzájuk kapcsolódó adattartalmak.

**Üzemeltetési követelmények**

A FANY rendszernek illetve az adatvédelmi nyilatkozatokban foglaltaknak való megfelelés.

**Környezet leírás**

**Infrastrukturális környezet**

Hálózati környezetet

Az elmúlt 6-7 évben jelentős fejlesztésen esett át a büntetés-végrehajtási szervezet informatikai rendszere mind a hardver, mind az alkalmazott szoftverek vonatkozásában. A hardvert tekintve a leendő alkalmazásnak a központi infrastruktúrán kell futnia, amely a BVOP székhelyén található gépteremben került telepítésre. A további helyszíneken (büntetés-végrehajtási intézetekben) böngésző alapon érik el az alkalmazást, így a hardver környezet ott nem releváns. A központban Fujitsu BX 9xx sorozatú blade szervereket használ a bv. szervezet. A szerverekben található merevlemezen (RAID-1 technológiával hibatűrő) csak az operációs rendszer található. A teljes adatvagyon, így az alkalmazások, dokumentumok és az adatbázisok is a szerver rendszerhez optikai csatolóval kapcsolódó Fujitsu Eternus DX80 S1 és DX80 S2 típusú tárolórendszeren kerülnek elhelyezésre, logikailag egymástól elszeparáltan. A tároló hibatűrő, ez RAID-6 technológiával biztosított.

A szoftver infrastruktúra megadása

A szervereken Windows Server 2008R2 Standard és Windows Server 2012R2 Standard operációs rendszereket alkalmazunk. Munkaállomás oldalon Windows 7 Professional, illetve a nagyszámú vékonykliens esetében eLux RP operációs rendszert. A vékonykliensek RDP protokoll alkalmazásával Microsoft Remote Desktop Server-hez kapcsolódnak, így a programok futtatása ebben a környezetben valósul meg. A központi web technológiájú alkalmazás okán a kliensek operációs rendszere nem releváns. Böngésző oldalon Microsoft Internet Explorer 9 és Mozilla Firefox 43.0.4 alkalmazott egymással párhuzamosan. Adatbáziskezelőként a MySql és a Microsoft SQL szerver is alkalmazott. Mindkettőre történő fejlesztés elfogadott, de a Microsoft SQL szerver preferált új adatbázisok tekintetében.

Üzemeltetési környezet vázolása

Az üzemeltetés a fent ismertetett hardver és szoftver infrastruktúrán történik. Alapvetés a központi adattárolás, adatvagyon képzés az Active Directory biztonsági csoportjain alapuló szerepkör alapú differenciált hozzáférés. A környezet magas rendelkezésre állású, ezt egyrészt a fent ismertetett redundáns adattárolás, másrészt szünetmentes áramforrás és áramfejlesztő berendezés alkotta áramellátási lánc, valamint a növekményes adatmentés biztosítja.

**Kapcsolódó rendszerek**

A fejlesztendő rendszernek kapcsolódnia kell a Főnix fogvatartotti nyilvántartrás fogvatartotti alapadatokat tartalmazó adatbázisához. Az interface részletes kialakítása a fejlesztési folyamat része.

**Elérhető dokumentációk**

A fejlesztéshez meg kell ismerni és be kell tartani a büntetés-végrehajtási szervezet Informatikai Biztonsági Szabályzatát (BvIBSZ). A fejlesztést végzőnek be kell tartani minden olyan közjogi szervezetszabályozó eszközben foglaltakat, amelyek a bv. szervezet működését szabályozzák és a fejlesztés vonatkozásában relevánsak, különösen ilyenek az adatvédelmi, iratkezelési szabályok. A meglévő Főnix fogvatartotti nyilvántartásról a bv. szervezet dokumentációval rendelkezik, amelyet a fejlesztéshez rendelkezésre bocsát.